EkBass/fiwiki-20250220-pages-articles huggingface dataset:
Sven Jalavisto

Sven Ille Agaton Jalavisto, vuoteen 1925 Elmgren (29. elokuuta 1905 Hamina – 5. elokuuta 1974 Helsinki) oli diplomi-insinööri ja yritysjohtaja, joka sai kauppaneuvoksen arvon. ==Henkilöhistoria== Sven Jalaviston vanhemmat olivat ylilääkäri Robert Elias Elmgren ja Inez Helena Meurman ja puoliso vuodesta 1934 Alli Hilja Tuulikki Hupa (entinen Höglund). Fysiologian professori Eeva Jalavisto ja laulaja Tuomi Elmgren-Heinonen olivat hänen sisariaan. Jalavisto tuli ylioppilaaksi Suomalaisesta normaalilyseosta 1923 ja valmistui diplomi- insinööriksi Teknillisestä korkeakoulusta 1928, insinööriupseerin tutkinnon hän suoritti Kadettikoulussa 1929. Jalavisto oli Suomenlinnan ja Santahaminan teknisten laitosten käyttöinsinööri 1929–1931, Valtion laivatelakan Suomenlinnan sähkölaitoksen käyttöinsinööri 1932–1934, Suomen Sähkö -yhtiön palveluksessa 1934–1936, Oulu Oy:n voimalaitos- ja sähköinsinööri 1936–1941, Weilin & Göös -yhtiön teknillinen johtaja 1941–1948 ja HPY:n toimitusjohtaja 1948–1970. Jalavistolla oli useita luottamustoimia, kuten Puhelinlaitosten Liiton puheenjohtajuus 1949–1965. Kauppaneuvoksen arvon hän sai 1969. Sotilasarvoltaan Jalavisto oli insinöörimajuri.Kuolleita. Helsingin Sanomat, 6.8.1974, s. 9. ==Julkaisuja== * Piirteitä graafisesta teollisuudestamme 50 vuoden ajalta, 1946 == Lähteet == Luokka:Kauppaneuvokset Luokka:Suomalaiset yritysjohtajat Luokka:Suomalaiset insinöörit Luokka:Suomalaiset upseerit Luokka:Vuonna 1905 syntyneet Luokka:Vuonna 1974 kuolleet
Tallinna Lennujaam

AS Tallinna Lennujaam on virolainen yhtiö, joka hallinnoi kaikkia Viron kaupallisia lentoasemia (Kuressaare, Kärdla, Pärnu, Tallinna, Tartto) ja lentokenttiä (Kihnu, Ruhnu) ja omistaa neAnnual Report 2018, s. 14. Yhtiön omistaa Viron valtioAnnual Report 2018, s. 28. Yrityksen liikevaihto oli vuonna 2018 44 milj. euroaAnnual Report 2018, s. 64, ja se työllisti vuoden 2018 lopulla 680 henkilöäAnnual Report 2018, s. 297. Lentoasemien kautta kulki vuonna 2018 vajaat 3,1 miljoonaa matkustajaa. Heistä 98 prosenttia oli ulkomaan liikenteen matkustajiaAnnual Report 2018, s. 17. == Lähteet == * === Viitteet === Luokka:Virolaiset yritykset Luokka:Viron ilmailu
Isosorbididinitraatti

Isosorbididinitraatti (C6H8N2O8) on nitraattiestereihin kuuluva orgaaninen yhdiste. Yhdistettä käytetään lääketieteessä verisuonia laajentavana lääkkeenä angina pectoriksen hoidossa. Isosorbididinitraatti kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa isosorbididinitraatti on värittömiä kiteitä. Se liukenee hieman veteen ja hyvin poolisiin orgaanisiin liuottimiin kuten etanoliin ja asetoniin. Isosorbididinitraatti on optisesti aktiivista ja sen kiertokyky etanoliliuoksessa on +135. Isosorbididinitraatti metaboloituu ihmisen maksassa typpimonoksidiksi ja isosorbidi-2- ja isosorbidi-5-nitraateiksi. Typpioksidi aktivoi guanylaattisyklaasia, minkä vuoksi suurten valtimoiden seinämät rentoutuvat ja verisuonet laajenevat. Aineenvaihduntatuotteina muodostuvat mononitraatit ovat myös lääkeaineena aktiivisia. Isosorbidinitraatti annostellaan nieltävänä tablettina, kielen alle laitettavana tablettina tai suihkeena. Isosorbididinitraattia käytetään angina pectoriksen hoitoon ja yhdessä nesteenpoistolääkkeiden kanssa sitä voidaan käyttää myös sydämen vajaatoiminnan hoidossa.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003.Martin M. Winbury: Coronary Therapeutics, Ullmann's Encyclopedia of Industrial Chemistry, John Wiley & Sons, New York, 2000. ==Haittavaikutukset== Isosorbididinitraatin aiheuttamia haittavaikutuksia voivat olla verenpaineen lasku liian alhaiseksi, rytmihäiriöt, suun kuivuminen, huonovointisuus ja allergiset oireet kuten ihottuma. ==Valmistus== Isosorbididinitraattia valmistetaan lähtien sorbitolista. Sorbitolia kuumennettaan p-tolueenisulfonihapon kanssa ja tuotteena muodostuu isosorbidia. Isosorbidi nitrataan isosorbididinitraatiksi typpihapon ja rikkihapon seoksella. : ==Lähteet== Luokka:Sydänlääkkeet Luokka:WHO:n tärkeimmät lääkkeet
Älysopimus

Älysopimus on tietokoneprotokolla, joka on tarkoitettu helpottamaan, tarkistamaan tai valvomaan sopimuksen neuvottelua tai suorittamista digitaalisesti. Älykkäät sopimukset mahdollistavat uskottavien liiketoimien suorittamisen ilman kolmansia osapuolia. Nämä transaktiot ovat seurattavia ja peruuttamattomia. Älykkäiden sopimusten tavoitteena on tarjota turvallisuutta, joka on perinteistä sopimusoikeutta parempi sekä vähentää muita sopimuksiin liittyviä transaktiokustannuksia. Monet kryptovaluutat ovat toteuttaneet erilaisia älysopimuksia. == Historia == Älysopimuksia ehdotti ensimmäisenä termin luoja Nick Szabo. Nykyisillä lohkoketjuihin perustuvilla toteutuksilla älysopimuksia käytetään enimmäkseen yleisessä laskennassa, joka tapahtuu lohkoketju- tai hajautetussa tilikirjassa. Tässä esimerkiksi Ethereumin säätiössä tai IBM:ssä käytettävässä tulkinnassa älykäs sopimus ei liity välttämättä sopimuksen klassiseen käsitteeseen, vaan se voi olla mikä tahansa tietokoneohjelma. == Toteutukset == Bysantin vikatoleranttiset algoritmit mahdollistivat älysopimukset digitaalisen tietoturvan hajauttamisella. Lisäksi ohjelmointikielet, joiden Turing-täydellisyyden eri asteet ovat joidenkin lohkoketjujen sisäänrakennettu ominaisuus, mahdollistavat mukautetun ja hienostuneen logiikan luomisen. Seuraavat ovat merkittäviä esimerkkejä älykkäiden sopimusten toteuttamisesta: * Bitcoin tarjoaa Turing-epätäydellisen Script-kielen, jonka avulla voi luoda mukautettuja älysopimuksia Bitcoinin päälle, kuten multisignature-tilejä, maksukanavia, aikalukkoja, ketjujen välistä vaihtokauppaa tai oraakkeleita. * Ethereum toteuttaa Turing-kielen lähes koko kielellä, joka on merkittävä älykäs sopimuskehys. == Turvallisuusongelmat == Lohkoketju-pohjainen älysopimus on kaikkien mainitun lohkoketjun käyttäjien nähtävissä. Tämä johtaa kuitenkin tilanteeseen, jossa viat, mukaan lukien tietoturva-aukot näkyvät kaikille, mutta niitä ei välttämättä korjata nopeasti. Tällainen vaikea nopeasti korjattava hyökkäys toteutettiin menestyksekkäästi DAO:ssa kesäkuussa 2016 tyhjentämällä 50 miljoonaa dollaria Etheriä, kun kehittäjät taas yrittivät esittää yksimielisyyden saavaa ratkaisua. DAO-ohjelmalla oli aikaviive ennen kuin hakkeri pystyi poistamaan varat; Ethereum-ohjelmiston fork tehtiin hyökkääjän varojen takaisinperimiseksi ennen määräajan päättymistä. == Lähteet == Luokka:Esineiden internet Luokka:Kryptovaluutat Luokka:Sopimusoikeus
Christian Hillborg

Christian Hillborg (s. 16. maaliskuuta 1978) on ruotsalainen näyttelijä. Hillborg aloitti näyttelijänuransa vuonna 2006, kun hän sai pienen roolin Hombres-sarjasta. Vuonna 2011 hän sai vakituisen roolin Silta-sarjasta. Hänen ensimmäinen pitkä elokuvansa tuli samana vuonna, kun hän oli tähtenä elokuvassa Easy Money. Netflixin Englannin historiasta kertovassa sarjassa Last Kingdom Hillborg esitti Erikiä, Sigefridin veljeä. Amazonin BBC Digitalille tuottamassa mustassa komediassa Fleabag hän esitti Clairen suomalaista poikaystävää Klarea kahden jakson verran. Hillborg on suosittu sosiaalisessa mediassa. == Esiintymisiä televisiosarjoissa== *Silta (2011) *The Last Kingdom (2017) * Maria Wern (2018) *Fleabag (2019) * Top Dog (2020) * Agatha Christie's Sven Hjerson (2021) == Lähteet == == Aiheesta muualla == Luokka:Elävät henkilöt Luokka:Vuonna 1978 syntyneet Luokka:Ruotsalaiset näyttelijät
Novachord

Novachord tai novakordi on 1930-luvulla kehitetty sähköinen kosketinsoitin, jota usein pidetään maailman ensimmäisenä polyfonisena syntetisaattorina. Sen kehitti Hammond-sähköurkujen keksijä Laurens Hammond yhdessä John M. Hanertin ja C. N. Williamsin kanssa, ja Hammondin yritys myös valmisti sitä.. Helsingin Sanomat uutisoi maaliskuussa 1939 Washingtonista: ”Uutta monipuolista sähkösoitinta, joka on paljon vanhanaikaisen spinetin näköinen, esiteltiin täällä äskettäin. Siitä lähtee pianon, viulun, havaijilaisen kitaran, harpsikordin, klavikordin, trumpetin ja ranskalaisen torven ääni.” Muiden tuon ajan uusien sähkösoitinten tavoin, kuten thereminin, ondes Martenot’n ja trautoniumin, Novachordin erikoista ääntä käytettiin joidenkin kauhuelokuvien ääniraidalla, mutta muuten soitin jäi varsin tuntemattomaksi. Sitä ehdittiin valmistaa tuhatkunta kappaletta, kunnes toisen maailmansodan aiheuttama materiaalipula keskeytti tuotannon 1942. Valmistusta oli tarkoitus jatkaa sodan jälkeen, mutta aie jäi toteutumatta. == Lähteet== Luokka:Analogiset syntetisaattorit Luokka:Kosketinsoittimet
Create with Garfield!

Create with Garfield! on Developmental Learning Materialsin (DLM) julkaisema Karvinen-sarjakuvahahmoon perustuva tietokoneohjelma jolla voi tehdä sarjakuvamaisia kuvia valmiista taustakuvista ja yhdistelemällä niihin muita valmiita kuvaelementtejä. Ohjelmasta on julkaistu versiot Apple II, Commodore 64 ja IBM PC -tietokoneille. Alkuperäinen versio on julkaistu vuonna 1986 ja vuotta myöhemmin Create with Garfield! Deluxe Edition, jossa on mukana laajempi kuvakirjasto. Ohjelman kehittäjä on Ahead Designs ja IBM PC -version tekijä on Chris Lamb.Vuonna 1988 julkaistu IBM PC -versio Create with Garfield! Deluxe Edition julkaistiin kahdella 5,25" 360 kilotavun levykkeellä. IBM PC DOS-version ensimmäisellä levykkeellä on kopiosuojausraita levykkeen lopussa, mutta DOS-version ohjelmasta on olemassa myös kopiosuojaamaton versio. Ohjelmasta on myös olemassa 3,5" versio yhdellä 720 kilotavun levykkeellä ja myös tässä versiossa on kopiosuojausraita levykkeen lopussa. Ohjelman käynnistyessä soi aloitusnäkymän aikana lyhyt melodia PC:n sisäisellä kaiuttimella. Ohjelmassa on mukana eri taustakuvavaihtoehtoja, esimerkiksi uima-allas, aavikko, huone, kaupunki, stadion, keittiö, laskettelurinne jne. Taustakuvien päälle valitaan muista valikoista Karvinen-sarjakuvan hahmoja (esimerkiksi Karvinen, Esko, Osku jne) ja erilaisia esineitä tai muita kuvaelementtejä. Valikosta voi myös valita puhekuplia ja niihin voi kirjoittaa lyhyitä lauseita. Valmiit kuvat pystyy tallentamaan erilliselle datalevykkeelle tai tulostamaan paperille. == Laitteistovaatimukset == Ohjelman IBM PC -versio vaatii CGA-yhteensopivan näytönohjaimen, 256 kilotavua näyttömuistia ja 3,5" tai 5,25" kokoisen levykeaseman. Ohjelman kopiosuojauksesta johtuen, ohjelma ei toimi mikäli ohjelman yrittää kopioida tietokoneen kiintolevylle. == Lähteet == *PC Magazine 30. toukokuu 1989, *https://garfield.fandom.com/wiki/Create_With_Garfield Luokka:Ohjelmistot Luokka:Karvinen
Ejvind

Ejvind on alkuperältään norjalainen miehen etunimi. Nimen merkitys on epävarma, mutta todennäköisimmin se on yhdistetty onnea ja taistelua tarkoittavista sanoista. Nimi esiintyy myös kirjoitusasuissa Eivind, Ejwind ja Eyvind, norjassa myös Øyvind tai Øivind. Suomessa nimi Ejvind on harvinainen ja on annettu vuoden 2019 loppuun mennessä vain muutamalle kymmenelle henkilölle. Se esiintyy kuitenkin suomenruotsalaisessa kalenterissa, jonka mukaan Ejvindin nimipäivä on 3. heinäkuuta. Samalla päivällä esiintyy kalenterissa myös nimen muunnos Öjvind, joka sekin on Suomessa ollut alle 70 henkilöllä. == Tunnettuja Ejvindejä, Ejwindejä, Eiwindejä ja Eyvindejä == * Ejwind Ahonius (1897–1963), suomalainen jääkärimajuri * Eyvind Alnæs (1872–1932), norjalainen säveltäjä ja urkuri * Eivind Bakkene (s. 1990), norjalainen maastohiihtäjä * Ejvind Blach (1895–1972), tanskalainen maahockeypelaaja * Eivind Bolle (1923–2012), norjalainen Työväenpuolueen poliitikko * Eyvind Brynildsen (s. 1988), norjalainen ralliautoilija * Ejvind Hansen (1924–1996), tanskalainen meloja * Eivind Henriksen (s. 1990), norjalainen moukarinheittäjä * Eyvind Johnson (1900–1976), ruotsalainen kirjailija, Nobelin kirjallisuuspalkinnon saaja * Eivind Nielsen (1864–1939), norjalainen taidemaalari ja kuvittaja * Eyvind Rafn (1931–2024), tanskalainen huilisti * Eivind Reiten (s. 1953), norjalainen yritysjohtaja, poliitikko ja ministeri * Eivind Skabo (1916–2006), norjalainen meloja * Eyvind Skeie (s. 1947), norjalainen pappi, kirjailija ja virsirunoilija * Eivind Still (1931–2022), suomalainen purjeveneiden suunnittelija * Eyvind Sucksdorff (1899–1955), suomalainen geofyysikko ja dosentti * Eyvind Wichmann (1928–2019), amerikansuomalainen fyysikko ja professori. == Tunnettuja Øyvindejä ja Øivindejä == * Øyvind Berg (s. 1971), norjalainen mäkihyppääjä * Øivind Bergh (1909–1987), norjalainen viulisti ja kapellimestari * Øivind Holmsen (1912–1986), norjalainen jalkapalloilija * Øyvind Moen Fjeld (s. 1988), norjalainen maastohiihtäjä * Øyvind Leonhardsen (s. 1970), norjalainen jalkapalloilija * Øyvind Johan Mustaparta, Mustis (s. 1979), norjalainen kosketinsoittaja * Øyvind Skaanes (s. 1968), norjalainen maastoiihtäjä == Lähteet == Luokka:Etunimet
Ominaistaajuus

Ominaistaajuus eli luonnollinen värähtelytaajuus on taajuus, jolla järjestelmä pyrkii värähtelemään ilman ajo- tai vaimennusvoimaa. Järjestelmällä on yleensä useita eri ominaistaajuksia. Ominaistaajuudellaan värähtelevän järjestelmän liikekuviota kutsutaan normaalitilaksi (jos järjestelmän kaikki osat liikkuvat sinimuotoisesti samalla taajuudella). Jos värähtelevään järjestelmään vaikuttaa ulkoinen voima taajuudella joka on lähellä järjestelmän ominaistaajuutta, syntyy resonanssi. Ominaisvärähtelytaajuutta kutsutaan tässä tapauksessa resonanssitaajuudeksi. Yleensä järjestelmä on helppo saada värähtelemään ominaistaajuudellaan, mutta vaikea saada värähtelemään muilla taajuuksilla. Esimerkiksi lasten keinussa on tietty taajuus tai rytmi, jolla se pyrkii keinumaan, ja vauhdin antaminen onnistuu vain samassa rytmissä. == Yleiskatsaus == Elastisen rungon vapaata värähtelyä kutsutaan luonnolliseksi värähtelyksi esiintyessään taajuudella jota kutsutaan luonnolliseksi taajuudeksi. Luonnollinen värähtely poikkeaa pakotetusta tärinästä, joka tapahtuu käytetyn voiman taajuudella (pakotettu taajuus). Jos pakotettu taajuus on yhtä suuri kuin luonnollinen taajuus, värähtelyn amplitudi kasvaa moninkertaiseksi. Tätä ilmiötä kutsutaan resonanssiksi. Massajousijärjestelmässä, jonka massa on m ja jousen jäykkyys k, luonnollinen taajuus voidaan laskea seuraavasti: :\omega _0 =\sqrt{\frac{k}{m}} Virtapiireissä, s 1 on luonnollinen taajuus muuttujassa x, jos nollatulovasteen x sisältää termin K_1 e^{-s_1t}, missäK_1 eq 0 on vakio, joka riippuu piirin alkutilasta, verkon topologiasta ja elementtien arvoista. Verkossa s k on verkon luonnollinen taajuus, jos se on tietyn jännitteen tai virran luonnollinen taajuus verkossa. Luonnolliset taajuudet riippuvat vain verkon topologiasta ja elementtien arvoista, mutta eivät syötöstä. Voidaan osoittaa, että verkossa olevien luonnollisten taajuuksien joukko voidaan saada laskemalla verkon kaikkien impedanssi- ja vastaanottotoimintojen pylväät. Kaikki verkonsiirtofunktion navat ovat myös vastaavan vastemuuttujan luonnollisia taajuuksia; voi kuitenkin olla joitakin luonnollisia taajuuksia, jotka eivät ole verkkosiirtofunktion napoja. Nämä taajuudet tapahtuvat joissakin erityisissä alkutiloissa. LC- ja RLC-piireihin piirin luonnollinen taajuus voidaan laskea seuraavasti: :\omega _0 =\frac{1}{\sqrt{LC}} == Lähteet == Luokka:Aaltoliike Luokka:Klassinen mekaniikka
Mazda 626 (CB)

Mazda 626 CB on Mazda 626:n ensimmäisen sukupolven malli, jota valmistettiin 1978–1982. Se korvasi edeltäneet 616-, 618- ja RX-2-mallit, ja sen seuraajaksi tuli Mazda 626 GC. Japanissa mallin nimenä oli Mazda Capella. Korimalleina olivat kaksiovinen coupé ja neliovinen sedan. Tekniikan Maailma kirjoitti, että 160 miljoonaa dollaria vaatinut automallin kehitys on tuonut hyviä tuloksia. Korin ilmanvastus on pieni, mikä merkitsee pientä polttoaineen kulutusta. Lehden mielestä Mazda 626 oli suorituskykynsä ja varustelunsa puolesta isojen autojen tasoa, mutta hinnaltaan ja kulutukseltaan pienempien autojen luokassa. Mallille tehtiin vuonna 1981 uudistus, jossa sen ulkonäkö viritettiin lähemmäs uutta etuvetoista Mazda 323 -mallia. Ulkonevat muovipuskurit lisäsivät auton pituutta kymmenellä senttimetrillä ja jatkuivat kyljissä kapeampina mustina muovilistoina. Moottori ja perustekniikka säilyivät, mutta varusteeksi tulivat etuistuinten lämmittimet. Myös lämmityslaitetta tehostettiin ja matkustamon melutasoa saatiin alennettua merkittävästi. Jo vuosi tämän kasvojenkohotuksen jälkeen Mazda 626 uudistui täysin, 323:n tavoin etuvetoiseksi malliksi Mazda 626 (GC). == Lähteet == == Aiheesta muualla == 626 CB Luokka:D-segmentin autot Luokka:1970-luvun autot Luokka:1980-luvun autot
Mazda 626 (GC)

Mazda 626 GC on Mazda 626:n toisen sukupolven malli, jota valmistettiin vuosina 1982–1987. Se korvasi edeltäneen CB-mallin ja seuraajaksi tuli Mazda 626 GD. Japanissa mallin nimenä oli Mazda Capella. Tämän uudistuksen kohdalla Mazda 626 muuttui takavetoisesta etuvetoiseksi, samoin kuin pienempi Mazda 323 samoihin aikoihin. Korimalleina olivat kaksiovinen coupé, neliovinen sedan ja viisiovinen hatchback. Helsingin Sanomien Matti Janssonin mielestä uusi 626 kilpaili tasaveroisesti D-segmentin tuoreimpien eurooppalaismallien rinnalla ja oli ”huolella suunniteltu ja toteutettu etuvetoinen, josta on vaikea löytää moitittavaa”. == Lähteet == == Aiheesta muualla == 626 GC Luokka:D-segmentin autot Luokka:1980-luvun autot
Mazda 626 (GD)

Mazda 626 GD on Mazda 626:n kolmannen sukupolven malli, jota valmistettiin vuosina 1987–1992. Se korvasi edeltäneen GC-mallin ja seuraajaksi tuli Mazda 626 GE. Japanissa mallin nimenä oli Mazda Capella. Korimalleina olivat kaksiovinen coupé, neliovinen sedan, viisiovinen hatchback ja viisiovinen farmari. Tästä mallista tuli ensimmäinen japanilaisauto, joka voitti saksalaisen Auto, Motor und Sport -lehden vertailutestin. Sille hävisivät paremmuusjärjestyksessä Audi 80, Ford Sierra, Peugeot 405 ja Renault 21. Saman lehden lukijat äänestivät Mazda 626:n sen vuoden parhaaksi tuontiautoksi kokoluokassaan, jossa toiseksi tuli uusi Peugeot 405 ja kolmanneksi 3. sukupolven Honda Accord. Suomessa Mazda 626 menestyi Tuulilasi-lehden 3/1988 talvitestissä. == Lähteet == == Aiheesta muualla == 626 GD Luokka:D-segmentin autot Luokka:1980-luvun autot Luokka:1990-luvun autot
Schwinger-vaikutus

Schwinger-vaikutus on ennustettu fysikaalinen ilmiö, jonka mukaan aine on syntynyt vahvan sähkökentän vaikutuksesta. Sitä kutsutaan myös nimillä (Sauter-) Schwinger-vaikutus, Schwinger-mekanismi tai Schwinger-parin tuotanto . Se on kvantti­elektro­dynamiikkaan (QED) perustuva ennuste, jonka mukaan elektroni-positroniparit muodostuvat spontaanisti sähkökentän läsnä­ollessa, mikä aiheuttaa sähkökentän hajoamisen. Fritz Sauter ehdotti vaikutusta alun perin vuonna 1931 , ja Werner Heisenberg ja Hans Heinrich Euler tekivät myös tärkeää työtä vuonna 1936 , vaikka vasta 1951 Julian Schwinger antoi täydellisen teoreettisen kuvauksen J. Schwinger, "On Gauge Invariance and Vacuum Polarization", Phys. . == Matemaattinen kuvaus == Schwingerin parien tuotanto jatkuvassa sähkökentässä tapahtuu vakionopeudella yksikkötilavuutta kohti, jota yleisesti kutsutaan nimellä \Gamma . Suhde on ensin laskettu Schwingerin ja pääjärjestyksen mukaan e^2 , elektronin varauksen neliö on yhtä suuri : \Gamma = \frac{ (e E)^2 }{ 4 \pi^3 c \hbar^2} \sum_{n=1}^{\infty}\frac{1}{n^2}\mathrm{e}^{-\frac{\pi m^2c^3n}{eE\hbar}} missä m on elektronin massa ja E on sähkökentän voimakkuus. Tätä kaavaa ei voi laajentaa Taylor-sarjoihin e^2 , joka osoittaa tämän vaikutuksen ei- houkuttelevan luonteen. Feynman-kaavioiden mukaan Schwinger-parin tuotannon nopeus voidaan laskea summaamalla alla esitetty ääretön joukko kaavioita, jotka sisältävät yhden elektronisilmukan ja minkä tahansa määrän ulkoisia fotonijalkoja, joista jokaisella on nollaenergiaa. == Kokeelliset näkymät == Schwingerin vaikutusta ei ole koskaan havaittu, koska vaaditut erittäin voimakkaat sähkökentän vahvuudet tarvitaan. Parin tuotanto tapahtuu eksponentiaalisesti hitaasti, kun sähkökentän voimakkuus on paljon alle Schwingerin raja-arvon, joka vastaa suunnilleen 10^{18} \, \mathrm{V} / \mathrm{m} . Nykyisillä ja suunnitelluilla laserlaitteilla tämä on epätarkoituksenmukainen vahvan sähkökentän voimakkuus, joten on ehdotettu erilaisia mekanismeja prosessin nopeuttamiseksi ja siten havainnon edellyttämän sähkökentän voimakkuuden vähentämiseksi. Parin tuotannon nopeus voi kasvaa merkittävästi aikariippuvaisissa sähkökentissä Brezin, E., and C. Itzykson. Ringwald, Andreas. Popov, Vladimir Stepanovich., ja sellaisenaan pyritään korkean intensiteetin laserkokeilla, kuten Extreme Light Infrastructure I. C. E. Turcu et al., "High field physics and QED experiments at ELI-NP", Rom. . Toinen mahdollisuus on sisällyttää korkeasti varautunut ydin, joka itse tuottaa vahvan sähkökentän . == Katso myös == * Schwingerin raja * Tyhjiöpolarisaatio == Lähteet == Luokka:Hiukkasfysiikka
Mazda 626 (GF)

Mazda 626 GF on Mazda 626:n viidennen sukupolven malli, jota valmistettiin vuosina 1997–2005. Se korvasi edeltäneen GE-mallin ja seuraajaksi tuli Mazda6. Japanissa mallin nimenä oli Mazda Capella. Auton keulassa nähtiin ensi kerran Mazdan uusi M-merkki. Korimalleina olivat neliovinen sedan, viisiovinen hatchback ja Suomen markkinoille muutamaa kuukautta edellisiä myöhemmin tullut viisiovinen farmari. Helsingin Sanomien autotoimittaja Olli Hakkarainen valitteli, ettei uudesta 626:sta löydy enää sitä ripaustakaan ylellisyyttä, mitä oli aiemmissa sukupolvissa. Hän näki sen eurooppalaistyylisessä muotoilussa pientä samannäköisyyttä Mazdan Xedosin ja 323:n ohella BMW:n ja uuden Škoda Octavian kanssa. Auto on 12 cm lyhyempi, 4 cm kapeampi ja hieman korkeampi kuin aiempi 626. Ajo-ominaisuudet ja muut asiat olivat hänestä toimivia: ”Kaiken kaikkiaan Mazda on valmistanut tuotteen, jossa oikeastaan kaikki on kunnossa – niin on monessa muussakin nykyautossa.” Hänestä autosta puuttui ”se jokin”, joka auttaisi sitä kilpailussa Opel Vectran, Ford Mondeon, Toyota Carina E:n ja Nissan Primeran kanssa. == Lähteet == == Aiheesta muualla == 626 GF Luokka:D-segmentin autot Luokka:1990-luvun autot Luokka:2000-vuosikymmenen autot
Olavi Neuvo

Väinö Olavi Neuvo (21. syyskuuta 1914 Marttila – 9. lokakuuta 1995 Helsinki) oli suomalainen diplomi-insinööri ja yritysjohtaja, joka sai professorin arvonimen. Olavi Neuvon vanhemmat olivat konstaapeli Anselm Neuvo ja Hilma Alina Näppäri ja puoliso vuodesta 1942 Aune Tellervo Väisälä, professori Yrjö Väisälän tytär. Tekniikan tohtori, professori Yrjö Neuvo on heidän poikansa. Olavi Neuvo tuli ylioppilaaksi Turun suomalaisesta lyseosta 1933 ja valmistui diplomi-insinööriksi Teknillisestä korkeakoulusta 1942. Neuvo loi työuransa Strömbergin palveluksessa Vaasassa, vuodesta 1944 suunnitteluinsinöörinä, vuodesta 1947 käyttöinsinöörinä ja moottoritehtaan päällikkönä, vuodesta 1949 Vaasan-tehtaiden teknisenä johtajana, vuodesta 1965 tehtaiden johtajana, vuodesta 1966 yhtiön keskusjohdon johtajana ja vuodesta 1973 tuotannosta ja tuotekehityksestä vastaavana varatoimitusjohtajana. Professorin arvonimen Neuvo sai 1980, jolloin hän jäi eläkkeelle. Neuvolla oli useita alansa luottamustehtäviä, mutta hän osallistui myös muun muassa Vaasan Oopperan toimintaan ja oli perustamassa Suomen oopperaliittoa, jonka ensimmäisenä asiamiehenä hän toimi.Kuka kukin on (Aikalaiskirja) 1978, s. 625–626. (Viitattu 3.7.2019.)Kuolleita. Professori Olavi Neuvo. Helsingin Sanomat, 14.10.1995, s. 4. == Lähteet == Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Suomalaiset insinöörit Luokka:Suomalaiset professorin arvonimen saaneet Luokka:Vuonna 1914 syntyneet Luokka:Vuonna 1995 kuolleet
Veikon Kone (entinen yritys)

Veikon Kone Oy oli vuonna 1962 perustettu kodintekniikan myyntiin erikoistunut kauppaketju, joka oli vuodesta 2006 osa TeliaSonera-konsernia. Veikon Kone lopetti liiketoimintansa kannattamattomana vuonna 2012. Veikon Kone -nimi otettiin uudelleen käyttöön syksyllä 2014 itsenäisten Expert Finland -kauppiaiden ja Soneran yhteistyössä luomassa kodintekniikkaketjussa. == Historia == Veikon Kone sai alkunsa vuonna 1962, kun kauppias Veikko Pakarinen ryhtyi myymään televisioita lehti-ilmoitusten perusteella. Tilaukset otettiin vastaan puhelimitse, ja televisiot toimitettiin kotiinkuljetuksella. Toiminta oli niin kannattavaa, että Helsingin Hermanniin avattiin ensimmäinen Veikon Kone -myymälä. Veikko Pakarinen jätti yrityksen 1980-luvulla kahdelle pojalleen ja tyttärelleen. Vuonna 1999 yritys myytiin puhelinoperaattorille, Loimaan Seudun Puhelin Oy:lle, ja Pakaristen perhe jäi perustamansa kodintekniikkayrityksen vähemmistöosakkaaksi. TeliaSonera Oyj:n omistama Auria Oy oli hankkinut vähitellen Loimaan Seudun Puhelin Oy:n osakkeita itselleen ja lopulta sulautti sen itseensä maaliskuussa 2006. Veikon Kone kuului Expert- ketjuun vuoteen 2006 asti. Syksyllä 2006 yritys irtautui Expert-ketjusta omaksi valtakunnalliseksi ketjukseen. Vuonna 2012 Veikon Koneella oli 16 myymälää 15 paikkakunnalla. Veikon Koneella oli liikkeet muun muassa Turussa, Espoossa Kauppakeskus Liilassa, Vantaalla, Helsingissä, Raumalla, Oulussa, Seinäjoella, Lahdessa, Lappeenrannassa, Lohjalla, Jyväskylässä, Tampereella, Joensuussa, Haapajärvellä, Rovaniemellä sekä Raisiossa. Kilpailun kova kiristyminen elektroniikka- ja kodintekniikkakaupassa sai TeliaSoneran ilmoittamaan toukokuussa 2012, että se aikoo myydä tappiollisen Veikon Koneen. Alun perin tavoitteena oli ketjun myyminen yhtenä osana, mutta koska kokonaisuudelle ei löytynyt ostajaa, alettiin ketjua myydä osina. Viisi myymälää Helsingissä, Turussa, Lohjalla, Raisiossa ja Tampereella myytiin norjalaisen Expert-konsernin suomalaiselle tytäryhtiölle. Lopuille myymälöille ei löytynyt ostajaa, ja ne suljettiin. Myös Veikon Koneen verkkokauppa lopetettiin. Lopettamisen myötä työnsä menetti noin sata työntekijää. Veikon Koneen viimeisenä toimitusjohtajana toimi Markku Saranpää. Nimi Veikon Kone otettiin markkinointikäyttöön uudelleen syksyllä 2014. == Lähteet == Luokka:Entiset suomalaiset kodintekniikkakaupat
Siuntion suomalainen seurakunta

Siuntion suomalainen seurakunta on seurakunta Uudellamaalla, Siuntion kunnassa. Seurakunta kuuluu Espoon hiippakunnassa Lohjan rovastikuntaan ja on osa Siuntion seurakuntayhtymää. Kirkkoherrana toimii Mirja Miettinen. Vuonna 2020 seurakunnassa oli 2 661 jäsentä, joka vastasi noin 64% Siuntion kunnan suomenkielisestä väestöstä. Vuonna 2024 jäsenmäärä oli laskenut 2 442:n henkeen, joka vastasi noin 59 % kunnan suomenkielisestä väestöstä. Siuntion seurakunta päätettiin jakaa Siuntion suomenkieliseen seurakuntaan ja Sjundeå svenska församlingiin vuonna 1998. Siuntion kirkkoneuvosto valitti päätöksestä korkeimpaan hallinto-oikeuteen, mutta ero kävi toteen vuonna 2000. Ennen tätä jakoa oli olemassa vain yksi Siuntion seurakunta. == Tilat == * Siuntion Pyhän Pietarin kirkko * Siuntion seurakuntakoti * Capella * Siuntion hyvästijättöhuone * Lugnet * Friden * Postillan kerhotila * Kyläpaikka -kirpputori == Kirkkoherrat == Seuraavat henkilöt ovat toimineet Siuntion suomalaisen seurakunnan kirkkoherroina: * 1999–2018: Ismo Turunen * 2018→ Mirja Miettinen == Katso myös == * Uskonto Uudellamaalla * Siuntion ruotsalainen seurakunta == Lähteet == Luokka:Espoon hiippakunnan seurakunnat Luokka:Siuntion seurakunnat
Leena Jokinen

Leena Hannele Jokinen (o.s. Korhonen, 3. toukokuuta 1956 Tuusula – 3. heinäkuuta 2019 Hyvinkää) oli suomalainen urheilutoimittaja. Jokinen kirjoitti ylioppilaaksi vuonna 1975 ja kävi kolme vuotta myöhemmin Sanoman toimittajakoulun. Ilta-Sanomien palvelukseen Jokinen tuli vuonna 1982 ja työskenteli lehden palveluksessa vuoteen 2015, jolloin jäi eläkkeelle. Jokinen tunnettiin erityisesti hiihtolajien ja taitoluistelun asiantuntijana ja lukuisten arvokilpailujen kävijänä. Kesälajeista läheisiä olivat yleisurheilu ja pyöräily. Hän oli työtehtävissä kuusissa talviolympialaisissa sekä vuoden 2004 kesäolympialaisissa Ateenassa. Muita arvokisatapahtumia ja tapahtumia kertyi kymmenittäin. Jokinen erikoistui 2000-luvulla dopingkysymyksiin ja osallistui Maailman antidopingtoimiston järjestämiin tilaisuuksiin. Jokinen sai tunnustusta työstään muun muassa Kansainväliseltä hiihtoliitolta, joka myönsi hänelle toimittajapalkinnon vuonna 2008. Hän oli ehdolla urheilujournalistipalkinnon saajaksi Urheilugaalassa 2016.http://www.is.fi/urheilu/art-2000006161630.html == Lähteet == == Aiheesta muualla == * Leena Jokisen muistokirjoitus Helsingin Sanomissa. Luokka:Suomalaiset urheilutoimittajat Luokka:Vuonna 1956 syntyneet Luokka:Vuonna 2019 kuolleet
Paloisten koulu

Paloisten koulu on Lapinlahden koillisosassa toimiva pieni alakoulu (luokka- asteet 0-6). Koulu sijaitsee linnuntietä runsas 27 kilometriä Lapinlahden kunnantalolta itäkoilliseen. Vuonna 2016 kyläkoulua kävi Tilastokeskuksen mukaan yhteensä 24 peruskoululaista. Lisäksi koululla on esiopetuksen oppilaita. == Lähteet == Luokka:Lapinlahden peruskoulut
Fazliddin Gʻoibnazarov

Fazliddin Gʻoibnazarov (s. 16. kesäkuuta 1991 Bekobod) on uzbekistanilainen nyrkkeilijä ja olympiavoittaja. Gʻoibnazarov saavutti olympiakultaa Rio de Janeirossa 2016 kevyessä välisarjassa eli 64 kg painoluokassa. Hän osallistui jo olympialaisiin Lontoossa 2012 kevytsarjassa (60 kg), mutta putosi puolivälierissä. Hän saavutti hopeaa vuoden 2015 MM–kilpailuissa sekä saman vuoden Aasian-mestaruuskilpailuissa. Gaibnazarov siirtyi ammattilaiseksi vuonna 2017. Ensimmäisen ammattilaisottelun hän ottelu huhtikuussa 2017, kun hän voitti yhdysvaltalaisen Victor Vazquezin. Heinäkuuhun 2019 mennessä hän oli otellut kahdeksan ammattilaisottelua, joista hän oli voittanut seitsemän. Näistä neljä oli tullut tyrmäyksellä. Ensimmäisen tappionsa Gʻoibnazarov kärsi toukokuussa 2019 yhdysvaltalaiselle Mykal Foxille. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiavoittajat Luokka:Vuonna 1991 syntyneet Luokka:Elävät henkilöt
Samsung Experience

Samsung Experience on korealaisen Samsung Electronicsin kehittämä graafinen käyttöliittymä sen oman Galaxy-tuoteperheen puhelimille. Experiencen beetaversio julkaistiin vuoden 2016 loppupuolella Android Nougatia käyttävissä Galaxy S7 -laitteissa. Experience suunniteltiin korvaajaksi vanhentuneelle TouchWiz-käyttöliittymälle. Vuonna 2019 Samsung Electronics julkaisi One UI -käyttöliittymän, joka korvaa Experiencen uusissa laitteissa. == Lähteet == Luokka:Samsung Luokka:Käyttöliittymät Luokka:Android
One UI

One UI on korealaisen Samsung Electronicsin kehittämä graafinen käyttöliittymä sen omille Android-pohjaisille mobiililaitteille. One UI korvasi edeltävän Samsung Experiencen, joka korvasi aikanaan heikosta maineesta tunnetun TouchWizin. Samsung esitteli One UI:n kehittäjätapahtumassa marraskuussa 2018. One UI:n jakelu alkoi Android 9 Pie -päivityksen mukana vuonna 2019. Uudet laitteet, kuten Galaxy S10 sisältävät One UI:n. One UI 2.0 julkaistiin Android Q -päivityksen mukana vuonna 2020. == Lähteet == Luokka:Samsung Luokka:Käyttöliittymät Luokka:Android
Karkkilan seurakunta

Karkkilan seurakunta on seurakunta Uudellamaalla, Karkkilan kaupungissa. Seurakunta kuuluu Espoon hiippakunnassa Lohjan rovastikuntaan. Kirkkoherrana toimii Hannu Bogdanoff. Vuoden 2024 heinäkuussa seurakuntaan kuului 5 308 jäsentä. Jäsenmäärä on ollut viime vuodet laskussa: vuoden 2010 lopussa jäseniä oli 6 866 ja vuoden 2020 lopussa 5 771. == Papisto == Seuraavat henkilöt ovat toimineet Karkkilan (Pyhäjärven Ul.) seurakunnan kirkkoherroina: * 1879–1888: Anders Adrian Candolin * 1889–1898: Frans Oskar Blomqvist * 1899–1906: Adolf Valfrid Sjöblom * 1907–1938: Kustaa Varmavuori * 1998–2011: Juhani Korte * 2011→ Hannu Bogdanoff == Katso myös == * Uskonto Uudellamaalla * Karkkilan helluntaiseurakunta == Lähteet == Luokka:Espoon hiippakunnan seurakunnat Luokka:Karkkila
Murodjon Ahmadaliyev

Murodjon Ahmadaliyev (s. 2. marraskuuta 1994 Namangan) on uzbekistanilainen nyrkkeilijä ja olympiamitalisti. Ahmadaliyev saavutti olympiapronssia Rio de Janeirossa 2016 kääpiösarjassa eli 56 kg painoluokassa. Ahmadaliyev voitti hopeaa vuoden 2015 MM–kilpailuissa. Aasian-mestaruuskilpailuissa hän on voittanut kultaa vuonna 2017 ja hopeaa 2015. Ahmadaliyev siirtyi ammattilaiseksi vuonna 2018. Ensimmäisen ammattilaisottelunsa hän otteli maaliskuussa 2018, jolloin hän voitti argentiinalaisen David Michel Pazin. Heinäkuuhun 2019 mennessä hän oli otellut kuusi ammattilaisottelua, jotka kaikki hän on voittanut. Näistä viisi oli tullut tyrmäyksellä. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiamitalistit Luokka:Vuonna 1994 syntyneet Luokka:Elävät henkilöt
Shahram Gʻiyosov

Shahram Gʻiyosov (s. 7. heinäkuuta 1993 Buhara) on uzbekistanilainen nyrkkeilijä ja olympiamitalisti. Gʻiyosov saavutti olympiahopeaa Rio de Janeirossa 2016 välisarjassa eli 69 kg painoluokassa. Gʻiyosov voitti hopeaa vuoden 2017 MM–kilpailuissa. Aasian-mestaruuskilpailuissa hän on voittanut kultaa vuonna 2017. Gʻiyosov siirtyi ammattilaiseksi vuonna 2018. Ensimmäisen ammattilaisottelunsa hän otteli maaliskuussa 2018, jolloin hän voitti argentiinalaisen Nicolas Atilio Velazquezin. Heinäkuuhun 2019 mennessä hän oli otellut kahdeksan ammattilaisottelua, jotka kaikki hän on voittanut. Näistä kuusi oli tullut tyrmäyksellä. Gʻiyosov saavutti WBA:n ylemmän välisarjan maailmanmestaruuden huhtikuussa 2019. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiamitalistit Luokka:Vuonna 1993 syntyneet Luokka:Elävät henkilöt
Vuorelan koulu

Vuorelan koulu on Siilinjärven eteläosassa Vuorelan alueella toimiva alakoulu (luokka-asteet 1-6). Koulu sijaitsee linnuntietä lähes 11 kilometriä Siilinjärven keskustasta etelään, Kallaveden äärellä. Koulua käy noin 280 oppilasta. Samalla tontilla toimivat myös Vuorelan päiväkoti ja kirjasto. Vanha koulu purettiin ja uusi koulu valmistui joulukuussa vuonna 2020. Koulu purettiin sisäilmaongelmien vuoksi. Vuonna 2018-2020 Vuorelan koulun kentän kohdalla oli 2 viipalerakennusta. Nimitykset oli Kenttäviipale ja Rantaviipale. Koululaiset kävi syömässä normaalisti ruokalassa, koska ruokalaa ei purettu. Koulun valmistumisen jälkeen viipaleet siirrettiin ja viipaleiden kohdalla on kenttä ja koulun pihaa. == Lähteet == Luokka:Siilinjärven oppilaitokset Luokka:Suomen peruskoulut
Wimbledonin tennisturnaus 2019 – sekanelinpeli

Alexander Peya ja Nicole Melichar olivat puolustava mestaripari, mutta Peya ei pelannut tänä vuonna. Melichar pelasi Bruno Soaresin kanssa. Ivan Dodig ja Latisha Chan voittivat mestaruuden. == Sijoitetut pelaajat == # Bruno Soares / Nicole Melichar (puolivälierät) # Jean-Julien Rojer / Demi Schuurs (2. kierros) # Mate Pavić / Gabriela Dabrowski (3. kierros) # John Peers / Zhang Shuai (3. kierros) # Wesley Koolhof / Květa Peschke (välierät) # Nikola Mektić / Alicja Rosolska (3. kierros) # Máximo González / Xu Yifan (vetäytyi) # Ivan Dodig / Latisha Chan (mestarit) # Neal Skupski / Chan Hao-ching (2. kierros) # Michael Venus / Katarina Srebotnik (2. kierros) # Édouard Roger-Vasselin / Andreja Klepač (3. kierros) # Franko Škugor / Raluca Olaru (puolivälierät) # Rohan Bopanna / Aryna Sabalenka (2. kierros) # Fabrice Martin / Raquel Atawo (2. kierros) # Roman Jebavý / Lucie Hradecká (vetäytyi) # Divij Sharan / Duan Yingying (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == *Mixed doubles Luokka:Wimbledonin tennisturnaus 2019
Otsikkotiedosto

Otsikkotiedosto () on ohjelmointikielissä tiedosto, johon sijoitetaan jaettua tietoa: otsikkotiedosto on menetelmä yhtenevän tiedon määrittelyyn käännösyksiköiden välillä. Esikääntäjän `#include`-mekanismi liittää lähdekoodin osat yhteen käännöstä varten. Otsikkotiedostoon sijoitettavia tietoja ovat esimerkiksi: * yhteiset vakioarvot * yhteiset tietorakenteet * prototyypit julkisille funktioille C-ohjelmointikielen otsikkotiedostojen tiedostopääte on tyypillisesti .h. C++-ohjelmointikielessä tiedostopääte on tyypillisesti .h, .hh tai .hpp. == Lähteet == Luokka:Ohjelmointikielet
Ina Colada

Ina Colada (oik. Inga Peters; s. 1986 Bottrop, Nordrhein-Westfalen) on saksalainen kevyen musiikin laulaja. Ina Colada edustaa hyväntuulisia, helposti omaksuttavia pop-kappaleita esittävää viihdyttäjää: hänet määritellään termillä "Partysängerin". Tyylilaji ilmenee usein jo kappaleiden nimissä: "Dass wir auf Malle sind", "Wodka mit irgendwas" ja "Auf Malle sind wir so". Ina Colada aloitti uransa Mallorcalla 2008. Ensimmäinen single, "Schöner fremder Mann", julkaistiin 2009. Seuraavana vuonna julkaistu "Alle Kinder lernen lesen" saavutti suuren suosion. Laulun melodia on yhdysvaltalaisesta klassikkosävelmästä "The Battle Hymn of the Republic". Ina Colada on esittänyt uusia versioita myös saksalaisista ja italialaisista klassikkoiskelmistä, kuten "Sieben Tränen muss ein Mädchen weinen" ja "Tränen lügen nicht" ("Soleado"). Hän on versioinut myös Nicolen 1980-luvun menestysiskelmän "Allein in Griechenland". Ina Colada on voittanut Ballermann- Award-musiikkipalkinnon kahdesti. == Lähteet == == Aiheesta muualla == *Ina Colada Xtreme Soundin YouTube-tilillä *Discogs: Ina Colada Luokka:Saksalaiset laulajat Luokka:Vuonna 1986 syntyneet Luokka:Elävät henkilöt
Cori Gauff

Cori "Coco" Gauff (s. 13. maaliskuuta 2004 Delray Beach, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA- listan 3. sijalla syyskuussa 2023. Junioreiden maailmanlistalla hän saavutti ykkössijan heinäkuussa 2018. Vuonna 2017 Gauff eteni Yhdysvaltain avointen tyttöjen kaksinpelin finaaliin. Vuonna 2018 hän saavutti mestaruuden Ranskan avointen tyttöjen kaksinpelissä vain 14-vuotiaana. Gauff pelasi Grand Slam -turnauksen pääsarjassa ensimmäisen kerran Wimbledonissa 2019, missä hän yllätti ensimmäisellä kierroksella viisinkertaisen Wimbledonin mestarin, Venus Williamsin. Hän eteni turnauksessa lopulta neljännelle kierrokselle, missä hävisi seitsemänneksi sijoitetulle Simona Halepille. Yhdysvaltain avoimissa 2019 Gauff eteni kolmannelle kierrokselle, jossa hävisi maailmanlistan ykköselle, Naomi Ōsakalle. Vuonna 2023 Gauff voitti Yhdysvaltain avoimet lyömällä loppuottelussa valko-venäläisen Aryna Sabalenkan erin 2–1 (2–6, 6–3, 6–2). == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 2004 syntyneet Luokka:Elävät henkilöt
Stensvikin tiilitehdas

Stensvikin tiilitehdas oli suomalainen tiilien ja ojitusputkien valmistaja. Kauppaneuvos Feodor Tschetschulinin vuonna 1861 perustama tehdas toimi vuoteen 1939. Tehtaan huippuaikaa oli 1860-luvun loppu ja 1870-luvun alku. Stensvikin tiilitehdas eli Stensvik Tegelbruk työllisti enimmillään 120 ihmistä ja tuotti kolmisen miljoonaa tiiltä vuodessa. Tehtaan valmistamista tiilistä on rakennettu muun muassa Uspenskin katedraali. Stensvikin tiilitehdas sijaitsi Espoon Kivenlahdessa nykyisen ostoskeskuksen paikalla. Tehtaan työntekijöiden lapsille rakennettiin koulu vuonna 1881. Puutalo on säilynyt, ja nykyisin se on asuinkerrostalojen ympäröimänä. Sitä kutsutaan Kahvi-Kaisan taloksi. == Lähteet == == Aiheesta muualla == *Kahvi-Kaisa Luokka:Espoon historia Luokka:Entiset suomalaiset teollisuusyritykset Luokka:Espoonlahti
Feodor Tschetschulin

Feodor Tschetschulin (11. marraskuuta 1818 Tornio – 1. heinäkuuta 1871 Helsinki) oli suomalainen tiilitehtailija, laivanvarustaja ja kauppias. Hänen mukaansa on nimetty Espoon Ruukinhuhdalta Kiviruukinaukiolle johtava alikulku, Tschetschulininportti. Tschetschulinin vanhemmat olivat samanniminen isä kauppias Feodor Tschetschulin ja Palagea Ikonekoff. Hänen puolisonsa vuodesta 1850 oli Hilda Axelina Maria Eckstein. Suomen ja samalla Pohjoismaiden ensimmäinen naispuolinen ylioppilas (1870) Maria Tschetschulin oli heidän tyttäreensä, samoin kuin viulisti, säveltäjä ja musiikkipedagogi Agnes Tschetschulin. Feodor Tschetschulin aloitti itsenäisen liiketoimintansa 1844 ja seuraavana vuonna hän hankki omistukseensa helsinkiläisen värimyllyn. Vuonna 1850 hän sai ruudinmyyntioikeuden, hän piti ruutivarastoa Helsingin Punavuoressa aina vuoteen 1866. Tschetschulin alkoi 1860-luvulla suuntautua teolliseen toimintaan ja rakennusmateriaalien kauppaan. Hänen merkittävin yrityksensä oli Stensvikin tiilitehdas, jonka hän perusti 1861. Juuri ennen Krimin sotaa Tschetschulin oli Helsingin toiseksi merkittävin laivanvarustaja. Hänen onnistui säilyttää kauppalaivastonsa myös sodan aikana. Sodan jälkeen hän oli Helsingin suurin laivanvarustaja. Tschetschulin myi laivastonsa 1860-luvun alussa. Hän sai kauppaneuvoksen arvonimen 1868. ==Lähteet== Luokka:Suomalaiset elinkeinoelämän vaikuttajat Luokka:Kauppaneuvokset Luokka:Suomalaiset kauppiaat Luokka:Suomalaiset laivanvarustajat Luokka:Vuonna 1818 syntyneet Luokka:Vuonna 1871 kuolleet
Valkjärvi (Nurmijärvi)

Valkjärvi on saareton järvi, joka sijaitsee Nurmijärven kunnassa Klaukkalan taajaman välittömässä läheisyydessä. Vastapäätä Klaukkalaa järven toisella puolella sijaitsee Valkjärven kylä. Valkjärvestä laskee vesi Luhtajokea pitkin aina Vantaanjoelle asti. Valkjärvi on Nurmijärven rehevin järvi,Jorma Keskitalo: Kasviplanktonlajisto ja –biomassa Uudenmaan seurantajärvillä 2014 – 2015. ja se kuuluukin Keski-Uudenmaan ympäristökeskuksen Nurmijärven järvien seurantaohjelmaanPaula Luodeslampi: Nurmijärven järvien veden laatu 2016-2017. järven pohjanläheisten huonojen happiarvojensa vuoksi, joita havaitaan etenkin kesäisin ja talvella jään alla. Sinilevät ovatkin järvellä varsin yleisiä; vuoden 2015 heinäkuussa kokonaisbiomassaltaan runsaimmat järven kasviplanktonit koostuivat 40% sinilevästä ja 29% nielulevästä. Kaikesta huolimatta Valkjärvellä on suuri virkistyskäyttöarvo ja järven ympäristössä on melko runsaasti vakituista asutusta ja loma-asutusta. Valkjärven eteläpäässä on kaksi uimarantaa, Tiiran EU-uimaranta ja Lähtelän uimapaikka ja veneranta. == Lähteet == * Nurmijärven kunta: Valkjärvi === Viitteet === Luokka:Nurmijärven järvet
Bektemir Meliqoʻziyev

Bektemir Meliqoʻziyev (s. 8. huhtikuuta 1996 Kokand) on uzbekistanilainen nyrkkeilijä ja olympiamitalisti. Meliqoʻziyev saavutti olympiahopeaa Rio de Janeirossa 2016 keskisarjassa eli 75 kg painoluokassa. Hänellä on myös hopeaa vuoden 2015 MM–kilpailuissa sekä pronssia vuoden 2017 MM–kilpailuissa. Näistä ensimmäinen tuli keskisarjassa ja jälkimmäinen kevyessä raskassarjassa. Hän on voittanut kahdesti Aasian mestaruuden: vuonna 2015 hän voitti 75 kg sarjan ja 2017 81 kg painoluokan. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiamitalistit Luokka:Vuonna 1996 syntyneet Luokka:Elävät henkilöt
Rustam To‘laganov

Rustam To‘laganov (s. 8. lokakuuta 1991 Taškent) on uzbekistanilainen nyrkkeilijä ja olympiamitalisti. To‘laganov saavutti olympiapronssia Rio de Janeirossa 2016 raskassarjassa eli 91 kg painoluokassa. To‘laganovilla on myös hopeaa Aasian–mestaruuskilpailuista vuodelta 2015. == Lähteet == Luokka:Uzbekistanilaiset nyrkkeilijät Luokka:Uzbekistanilaiset olympiamitalistit Luokka:Vuonna 1991 syntyneet Luokka:Elävät henkilöt
Danijar Jeleusinov

Danijar Maratuly Jeleusinov (; s. 13. maaliskuuta 1991 Berezino) on kazakstanilainen nyrkkeilijä, olympiavoittaja ja maailmanmestari. Jeleussinov voitti olympiakultaa Rio de Janeirossa 2016 välisarjassa eli 69 kg painoluokassa. Hän oli mukana jo neljä vuotta aikaisemmin Lontoon olympialaisissa, mutta putosi tuolloin kevyen välisarjan kilpailussa puolivälierissä. Jeleussinov on voittanut kahdesti maailmanmestaruuden. Ensimmäisen kerran hän saavutti mestaruuden Almatyssa vuonna 2013. Toisen mestaruuden hän saavutti Dohassa 2015. Jeleussinovilla on myös kaksi Aasian mestaruutta. Nämä ovat vuosilta 2013 ja 2015. Maaliskuussa 2018 Jeleussinov siirtyi ammattilaiseksi. Hän liittyi Eddie Hearnin omistamaan Matchroom Sportiin. Ensimmäisen ammattilaisottelunsa Jeleussinov otteli huhtikuussa 2018 yhdysvaltalaista Noah Kiddia vastaan. Heinäkuuhun 2019 mennessä Jeleussinov on otellut seitsemän ammattilaisottelua, jotka hän on voittanut kaikki. Kolme otteluista on päättynyt tyrmäykseen. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiavoittajat Luokka:Vuonna 1991 syntyneet Luokka:Elävät henkilöt
Solifer GT

Solifer GT on Soliferin valmistama mopo, jota valmistettiin vuosina 1980-81. Vuosimallissa 1980 oli kultaiset Crimecan valuvanteet ja vuonna 1981 vanteiden väri oli punainen. Valmistus lopetettiin yhtäkkiä, ja vuoden 1981 malli jäi harvinaiseksi. Mopo kehiteltiin Solifer SM:n pohjalta. Keskeisiä eroja SM:ään ovat kapeampi tanko ilman välipuomia, taittuvat jalkatapit sekä etu-ja takakate sekä erilainen rungon jatke. ==Tekniset tiedot== *Moottorin merkki & malli: Tomos 50/4-K *Moottorin tyyppi: 2-tahti *Jäähdytys: Ilma *Iskutilavuus: 48,8 cm3 *Sylinterin halkaisija: 38 mm *Iskun pituus: 43 mm *Puristussuhde: 7,0:1 *Suurin teho: 1,1 kW / 4000 r/min *Suurin vääntö: 3,12 Nm / 3000 r/min *Kaasuttimen merkki & malli: Bing 1–11–49 / 11 mm *Pääsuutin: 54-56 *Bensasekoitus: 6,0% *Bensatankin tilavuus: 4,5 litraa *Kytkin: Öljykylvyssä toimiva monilevy *Vaihteet: 4 *Sytytysjärjestelmä: Kärjellinen magneetto *Sähköjärjestelmän jännite: 6 V *Sähköjärjestelmän teho: 18 W + 5 W *Jättökulma: 9–12 mm *Sytytysennakko: 1,7–2,0 mm *Katkojan kärkiväli: 0,35 mm *Sytytystulppa: NGK B7HS *Sytytystulpan kärkiväli: 0,5 mm *Akku: - *Pituus: ? mm *Akseliväli: ? mm *Leveys: ? mm *Korkeus: ? mm *Istuinkorkeus: ? mm *Maavara: ? mm *Eturengas: 2,75 x 17, paine 1,6 bar *Takarengas: 2,75 x 17, paine 1,8 bar *Voiteluaineet: 2-tahtiöljy Castrol 2-stroke oil, Mobil 2-T GT
Adilbek Nijazymbetov

Ädilbek Säbituly Nijazymbetov (; s. 19. toukokuuta 1989 Nukus) on kazakstanilainen nyrkkeilijä ja olympiamitalisti. Nijazymbetov on voittanut sekä Lontoossa 2012 että Rio de Janeirossa 2016 olympiahopeaa kevyessä raskassarjassa. Nijazymbetov on saavuttanut myös kahdesti maailmanmestaruuskilpailuissa hopeaa. Hopeat ovat vuosilta 2011 ja 2013. Aasian-mestaruuskilpailuista hänellä on kultaa Bangkokista 2015 ja hopeaa Ammanista vuodelta 2013. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1989 syntyneet Luokka:Elävät henkilöt
Nasti

Nasti on naisen etunimi. Vuoden 2019 loppuun mennessä Suomessa on Digi- ja väestötietoviraston tietojen mukaan noin 300 henkilöä saanut etunimekseen Nasti. == Nimen alkuperä ja muunnelmat == Nasti on karjalainen muunnos kreikkalaisperäisestä nimestä Anastasia, joka merkitsee kuolleista herännyttä tai ylösnoussutta. Slaavilaisissa kielissä nimen Nasti vastineita ovat Nastja, Nastya ja Nastia (ven. Настя). Saamelaisilla nimi esiintyy myös muodossa Násti. Nástin nimipäivä on saamelaisen kalenterin mukaan 16. lokakuuta. Näin kirjoitettuna nimi kuitenkin on annettu Suomessa alle 10 henkilölle. Pohjoissaamen kielessä násti merkitsee tähteä. == Nimipäivä == Nasti esiintyy ortodoksisessa kalenterissa seuraavilla päivillä: *12. lokakuuta *29. lokakuuta Anastasia Roomalaisen muistoksi * 22. joulukuuta 200-luvulla eläneen marttyyri Anastasian muistoksi * pääsiäisen jälkeisenä tiistaina vuonna 1821 kuolleen kreikkalaisen marttyyrin ja pyhimyksen muistoksi. == Lähteet == Luokka:Etunimet
Vasili Levit

Vasili Aleksejevitš Levit (; s. 24. helmikuuta 1988 Fjodorovka) on kazakstanilainen nyrkkeilijä ja olympiamitalisti. Levit saavutti olympiahopeaa Rio de Janeirossa 2016 raskassarjassa eli 91 kg. Hänellä on myös MM–kilpailuista pronssia vuodelta 2017. Levit on kolminkertainen Aasian mestari raskassarjassa. Hänellä on mestaruudet vuosilta 2009, 2015 ja 2017. Hänellä on myös Aasian-mestaruuskilpailuista pronssia vuodelta 2019. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1988 syntyneet Luokka:Elävät henkilöt
Ivan Dytško

Ivan Fjodorovitš Dytško (; s. 11. elokuuta 1990 Rudny) on kazakstanilainen nyrkkeilijä, olympiamitalisti ja maailmanmestari. Dytškolla on pronssia sekä Lontoon olympialaisista 2012 että Rio de Janeirosta 2016 superraskaassa sarjassa. Hänellä maailmanmestaruuskilpailuista hopeaa vuosilta 2013 ja 2015. MM–pronssia hän saavutti 2011. Dytško on voittanut Aasian mestaruuden vuonna 2013. Dytško ilmoitti helmikuussa 2017 alkavansa ammattilaiseksi. Ensimmäisen ammattilaisottelunsa hän otteli syyskuussa 2017 yhdysvaltalaista Aubur Wrightia vastaan. Heinäkuuhun 2019 mennessä Dytško on otellut kahdeksan ammattilaisottelua, jotka hän on voittanut kaikki. Kaikki voitot ovat päättyneet tyrmäykseen. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1990 syntyneet Luokka:Elävät henkilöt